Ifølge flere internationale medier vil det amerikanske finansministerium offentliggøre, at Harriet Tubman erstatter en præsident på 20-dollar sedler.

Ifølge flere medier, blandt dem britiske Independent, vil den amerikanske finansminister Jack Lew onsdag offentiggøre, at et portræt af det amerikanske borgerrettigheds-ikon Harriet Tubman erstatter den tidligere præsident Andrew Jackson på 20 dollar-sedler i USA.

Hun vil blive den første kvinde, der bliver portrætteret på amerikanske pengesedler, skriver Daily Mail.

Kilder siger ifølge Independent, at der også vil ske ændringer på 5-dollar sedlerne, hvor borgerrettighedsforkæmpere vil blive portrætteret.

Jack Lews beslutning kommer efter han sidste år, at han overvejede at erstatte portrættet af Alexander Hamilton, politiker, skribent, tidligere rådgiver for George Washington og regnet for en USA's politiske fædre, med en kvinde.

Det fik fans af Alexander Hamilton til at protestere, og nu har Lew altså valgt at lade Harriet Tubman få plads på 20 dollar-sedlerne i stedet.

Harriet Tubman var selv slave, hun blev kaldt "Bedstemor Moses", og efter hun var flygtet fra sin slaveejer, arbejdede hun som tømmerhugger, kok og sygeplejerske. Hun døde i 1913, over 90 år gammel og regnes for en af borgerrettighedsbevægelsens tidlige heltinder.

Andrew Jackson, som nu bliver fjernet fra 20-dollars sedlerne, var derimod slaveejer.